[{"text_idx": "#000003", "text": "E-pad kendalc\u2019h kentan\u0303 feministezed Suamerika hag ar C\u2019harib \u2013 a voe dalc\u2019het e Bogota e 1981 \u2013 eo e voe lakaet ar 25 a viz Du da zevezh etrebroadel ar stourm a-enep ar feulsteriou\u0300 gouzan\u0303vet gant ar plac\u2019hed. Fellout a rae d\u2019ar plac\u2019hed bodet eno lakaat war wel ha diskulian\u0303 ar feulster jener a c\u2019houzan\u0303vent en tiegezhiou\u0300, hag ar gwallou\u0300 hag ar feulsteriou\u0300 seksel a c\u2019houzan\u0303vent, gant ar Stadou\u0300 zoken, en o zouez ar jahinerezh1 hag ar feulsteriou\u0300 gouzan\u0303vet gant ar prizoniadezed politikel."}, {"text_idx": "#000005", "text": "E 1999 e voe kadarnaet devezh ar 25 a viz Du en un doare ofisiel gant Aozadur ar Broadou\u0300 Unanet (ABU) hag anvet \u201cDevezh etrebroadel evit dilemel ar feulster gouzan\u0303vet gant ar plac\u2019hed\u201d."}, {"text_idx": "#000006", "text": "Hiziv an deiz e vez implijet muioc\u2019h mui an droienn \u201cdevezh etrebroadel evit stourm ouzh ar feuslteriou\u0300 seksist ha seksel\u201d e Fran\u0303s. E spagnoleg eo sklaeroc\u2019h c\u2019hoazh hag e reer gant an \u201cdevezh etrebroadel evit stourm ouzh ar feulster jener\u201d pe \u201cstourm ouzh ar feulsteriou\u0300 machist\u201d. An troiennou\u0300-se a lak muioc\u2019h war wel orin ar feulster hag e live sistemek (hini ar batriarkelezh). Rak bewech pe dost e vez ar baotred penn-abeg d\u2019ar feulsteriou\u0300-se."}, {"text_idx": "#000007", "text": "Ar feulsteriou\u0300 seksist ha seksel"}, {"text_idx": "#000009", "text": "\u2013 Abaoe penn-kentan\u0303 ar bloaz ez eus bet drouklazhet d\u2019an nebeutan\u0303 121 plac\u2019h e Fran\u0303s en abeg da vezan\u0303 plac\u2019hed hervez ar gevredigezh Nous Toutes, a zo kroget da gontan\u0303 ar benlazhiou\u03002 en un doare emren abaoe penn-kentan\u0303 ar bloaz. Evit 65 % deus ar benlazhiou\u0300 e oa bet douget klemm gant ar plac\u2019hed d\u2019ar polis."}, {"text_idx": "#000010", "text": "\u2013 213 000 plac\u2019h a c\u2019houzan\u0303v feulsteriou\u0300 fizikel pe seksel digant o fried pe o fried-bet bep bloaz. Setu ar geidenn bet muzuliet etre 2011 ha 2018, evit ar plac\u2019hed etre 18 ha 75 bloaz. 29 % dioute a oa etre 18 ha 29 bloaz."}, {"text_idx": "#000011", "text": "\u2013 80 % deus ar c\u2019hlemmou\u0300 evit feulsteriou\u0300 priedel a vez klozet hep na vefe heuliadenn ebet."}, {"text_idx": "#000012", "text": "\u2013 94 000 plac\u2019h a vez gwallet pe a vez klasket bezan\u0303 gwallet bep bloaz. Gwallet e vez ur plac\u2019h bep 7 munutenn."}, {"text_idx": "#000013", "text": "\u2013 N\u2019eo bet kondaonet nemet 0,6 % deus ar gwallou\u0300 diskle\u0302riet gant tud gour e 2020."}, {"text_idx": "#000014", "text": "\u2013 Ne oa ket asantet na c\u2019hoantaet o darempred seksel kentan\u0303 evit 1 plac\u2019h diwar 6."}, {"text_idx": "#000015", "text": "\u2013 91 % deus ar plac\u2019hed o deus bevet feulsteriou\u0300 seksel a anavez an tager. \u201cAn darn vrasan\u0303 deus ar baotred-se n\u2019int ket psikopated feuls a vev e-maez deus ar gevredigezh hag a vez o kuzhat e straedou\u0300 ten\u0303val. Hon dousigou\u0300, hor mignoned, hor breudeur, hor c\u2019heneiled labour int\u201d, a zielfenn Nous Toutes."}, {"text_idx": "#000016", "text": "\u2013 80 % eus ar plac\u2019hed nammet o deus gouzan\u0303vet feulsteriou\u0300. Peder gwech muioc\u2019h a risklou\u0300 o deus da c\u2019houzan\u0303v feulsteriou\u0300 seksel eget peurrest ar plac\u2019hed."}, {"text_idx": "#000017", "text": "Manifestadegou\u0300 a zo aozet e Breizh evit stourm a-enep ar feulsteriou\u0300 seksist ha seksel."}, {"text_idx": "#000020", "text": "Evit ar wech kentan\u0303 e Fran\u0303s e vo aozet ar bloaz-man\u0303 ur c\u2019hendalc\u2019h war ar feulsteriou\u0300 seksist ha seksel, d\u2019ar 25 ha d\u2019ar 26 a viz Du. Aozet eo an darvoud gant ti-ke\u0302r ha meurge\u0302r Naoned. Leun eo ar c\u2019hendalc\u2019h met gallout a reer heulian\u0303 an divizou\u0300 enlinenn el lec\u2019hienn-se : "}, {"text_idx": "#000021", "text": "17 pe 112 : diskulian\u0303 ur feulster seksel pe seksist"}, {"text_idx": "#000026", "text": "114, pe dre sms pe fax : Evit ar re o deus poan o klevet pe o komz"}, {"text_idx": "#000027", "text": "Lec\u2019hienn commentonsaime : ur flap evit ar c\u2019hrennarded.ezed a c\u2019houzan\u0303v feulsteriou\u0300"}, {"text_idx": "#000028", "text": "Test oc\u2019h deus tagadennou\u0300 seksist pe seksel : setu aliou\u0300 ar gournamant : "}, {"text_idx": "#000030", "text": "Ar gazetenn sizhuniek e brezhoneg nemeti abaoe 2005 !"}, {"text_idx": "#000031", "text": "Stumm paper pe niverel, priziou\u0300 izel, formulennou\u0300 dishen\u0303vel, ..."}, {"text_idx": "#000032", "text": "Ar gazetenn en he stumm PDF da bellgargan\u0303 bep sizhun"}]